מוחמד עסאף, 2014
**מוחמד עסאף** (בערבית: **محمد عساف**; נולד ב-1 בספטמבר 1989) הוא זמר פופ פלסטיני, זוכה העונה השנייה של תוכנית הכישרונות "ערב איידול".

ביוגרפיה
--------

עסאף נולד בעיר מיסראתה שבלוב, להורים פלסטינים ממחנה הפליטים ח'אן יונס הנמצאת בעזה. הוא שב עם משפחתו לח'אן יונס כשהיה בן 4. החל לשיר כילד, והופיע בחתונות ובאירועים שונים. לאחר סיום לימודיו בבית הספר התיכון, החל ללמוד תקשורת באוניברסיטת פלסטין בעזה.

ערב איידול
----------

בשנת 2013 התקבל עסאף לעונה השנייה של תוכנית הכישרונות "ערב איידול", המשודרת ברשת MBC. מבחן הבד שלו נערך במצרים. הוא כמעט והחמיץ אותו, לאחר ששלטונות מצרים עיכבו את כניסתו למדינה במשך יומיים. כשהגיע לבסוף לקהיר, התבשר כי רשימת המועמדים ננעלה, והוא לא יוכל להשתתף בתחרות. בסופו של דבר, אחד המועמדים, פלסטיני אף הוא, ששמע אותו שר, ויתר לו על מקומו.

במהלך שידורי התוכנית נהנה עסאף מפופולריות רבה במדינות ערב. הזמרת אחלאם מאיחוד האמירויות הערביות, ששימשה כשופטת בתוכנית, אמרה: "כשאתה שר, אני מרגישה כאילו אני אורחת בקונצרט גדול, ואתה הכוכב". הזמר הלבנוני ראע'ב עלאמה, אף הוא שופט בתוכנית, העניק לו את הכינוי "הטיל". שופט אחר, חסן א-שאפעי, השווה את קולו של עסאף לטיונר, בהתייחסו לשליטה המוחלטת שיש לו בקולו.

בשלב הגמר ביצע עסאף את השיר "עלי אל-כופייה" ("הנף את הכאפיה"), שיר פלסטיני לאומני. הוא ניצח לאחר שגבר על המתחרה המצרי אחמד גמאל ועל המתחרה הסורית פרח יוסף. זכייתו לוותה בחגיגות בערי הרשות הפלסטינית, בירושלים המזרחית, בנצרת וכן בלבנון ובירדן.

ימים ספורים לפני זכייתו, קיבל תואר שגריר של רצון טוב מטעם אונר"א.

לאחר הזכייה
-----------

באפריל 2014 הופיע לראשונה בישראל בעיר נצרת, בנוכחות קהל בן למעלה מ-10,000 איש ובהם גם אישי ציבור מהחברה הערבית דוגמת אחמד טיבי.

ב-15 באוקטובר 2014 יצא אלבום הבכורה של עסאף, הנושא את שמו, "עסאף", על ידי הוצאת "פלטינום רקורדס" הסעודית. האלבום זכה להצלחה רבה בקרב מדינות ערביות, וכבר עם השקתו הגיע למקום הראשון במצעדי המוזיקה בירדן, באיחוד האמירויות ובסעודיה.

ב-2015 יצא לאקרנים הסרט "האיידול". הסרט, המבוסס על חייו של עסאף, בוים על ידי הבמאי האני אבו אסעד. את עסאף מגלם בסרט השחקן תאופיק ברהום.

ב-27 ביוני 2017 יצא אלבומו השני של עסאף, הנקרא בשם "מא וואחשנק" על ידי הוצאת "פלטיניום רקורדס" הסעודית, עליו עבד עסאף במשך כשנתיים. האלבום שבו 10 שירים זכה להצלחה לא רק בעולם הערבי, אלא גם באירופה וכבר עם השקתו הגיע למקום הראשון במצעדי המוזיקה בלבנון, ירדן, מצרים ועוד.

שירו "דמי פלסטיני" הוא מרשתות סרטימינג כמו ספוטיפיי בטענה שהשיר אנטישמי ויש בו הסתה.

חיים אישיים
-----------

עאסף התחתן עם רים עודה בת ה-28 בחתונה אינטימית ב-8 באוגוסט 2020. רק משפחה וקומץ חברים נכחו באירוע. עודה היא פלסטינית שהתגוררה עם משפחתה בסעודיה מספר שנים, לפני שעברה לדנמרק לאחר מות אביה.

דיסקוגרפיה
----------

### אלבומים

* 2014: Assaf (בערבית: عساف)

* 2017: Ma Wahshnak (בערבית: ما وحشناك)
* 2021: Qesas min Flistin (בערבית: قصص من فلسطين)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מוחמד עסאף** |
| ויקישיתוף תמונות ומדיה בוויקישיתוף: **מוחמד עסאף** |

* מוחמד עסאף, ברשת החברתית פייסבוק
* מוחמד עסאף, ברשת החברתית אקס (טוויטר)
* מוחמד עסאף, ברשת החברתית אינסטגרם
* מוחמד עסאף, סרטונים בערוץ היוטיוב
* מוחמד עסאף, במסד הנתונים הקולנועיים IMDb (באנגלית)
* מוחמד עסאף, באתר ספוטיפיי
* מוחמד עסאף, באתר MusicBrainz (באנגלית)
* מוחמד עסאף, באתר דיזר
* מוחמד עסאף, באתר Discogs (באנגלית)
* אתר אישי
* אבי יששכרוף‏, הפליט העזתי ששר יפה יותר מזוהר ארגוב, באתר וואלה!‏, 23 ביוני 2013
* איתי הוד, ‏המבוקש מספר אחת, באתר ‏מאקו‏, 18 ביולי 2013 סרטונים

הערות שוליים
------------

1. ↑  מערכת mako מוזיקה, ‏מוחמד עסאף מחזק את תושבי עזה: "הרימו את הנשק", באתר ‏מאקו‏, 30 ביולי 2014
2. ↑  חסן שעלאן, גם טיבי רקד. "כוכב נולד" הפלסטיני בישראל, באתר ynet, 25 באפריל 2014
3. ↑  Arwad Khalifeh, "The Arab King of Charts! Mohammed Assaf's first ever album is officially rocking the region at #1 spot", October 16th, 2014, albawaba
4. ↑  בערבית: يا طير الطاير, "יא טיר א-טאיר"
5. ↑  עידוא דגן, הכוכב הפלסטיני: הסתירו ישראליותי ולא שילמו לי, באתר nrg‏, 23 באוקטובר 2015
6. ↑  בערבית: ما وحشناك, תרגום: "לא התגעגענו אליך"
7. ↑  אתר למנויים בלבד שירין פלאח סעב, זמר פלסטיני טוען ששירו הוסר מספוטיפיי בגלל טענות לאנטישמיות, באתר הארץ, 22 במאי 2023

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2016157145
* MusicBrainz: c58791df-ebeb-4d9e-bfc4-1dc1fb2832db
* VIAF: 5258148209334900460001
* WorldCat: lccn-no2016157145

 |